………….. napirendi pont

**ELŐTERJESZTÉS**

1. **a Budapest Főváros II. Kerületi Önkormányzat Képviselő-testülete részére**

**a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet,**

**a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46. (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása** **alapján -**

**a Budapest Főváros II. Kerületi Önkormányzat Képviselő-testülete**

**feladat- és hatáskörében eljárva**

**2021. február**

**Tárgy:** Polgármesteri szabadsággal kapcsolatos jóváhagyás

**Készítette:** …………………………….……

Zsengellér Krisztina

humánpolitikai osztályvezető

**Egyeztetve:** …………………………………

dr. Varga Előd Bendegúz

alpolgármester

**Látta:** ………………………………….

dr. Szalai Tibor

jegyző

………………………………….

dr. Silye Tamás

jegyzői igazgató

*Nyílt anyag!*

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (Kttv.) 225/C. § (2) bekezdése értelmében a Polgármester előterjesztésére a Képviselő-testület minden év február 28-ig jóváhagyja a Kttv. 225/C. § (3) bekezdése szerint a Polgármester részére tárgyév január 31-ig megállapított szabadság éves ütemezését.

A Kttv. 225/C. § (3) bekezdése alapján január 31-ig a jegyző által vezetett nyilvántartás alapján meg kell állapítani a Polgármester előző évben igénybe vett szabadságának mértékét és a ki nem adott szabadságot a tárgyévi szabadsághoz hozzá kell számítani. A szabadság megállapítása határidőben megtörtént, az alábbiak szerint:

A Kttv. 225/C. § (1) bekezdése szerint a főállású Polgármester évi 25 munkanap alapszabadságra és 14 munkanap pótszabadságra jogosult. A Polgármestert 2020. évre 39 munkanap szabadság illette meg, amelyből 8 munkanapot vett ki, mely szerint a 2020. évi szabadságmaradványa 31 munkanap. A tárgyévre járó szabadsága 39 munkanap, így a 2021. évben őt megillető szabadságnapok száma összesen 70 munkanap.

A szabadságot az ütemezésben foglaltaknak megfelelően kell kiadni, valamint igénybe venni. A Polgármester a szabadság igénybevételéről a Képviselő-testületet a következő ülésen tájékoztatja. A Polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.08.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármester döntése előtt*.*

**Határozati javaslat**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a közszolgálati tisztviselőkről szóló 2011. évi CXCIX. törvény 225/C. §-a értelmében a 2021. évi szabadságának ütemezését az alábbiak szerint véglegesíti és jóváhagyja:

A 2021. évre megállapított 70 napból *(31 nap áthozat+39 nap tárgyévre járó)*

* április hónapban 4 (négy) nap igénybevétele;
* május hónapban 4 (négy) nap igénybevétele;
* július hónapban 5 (öt) nap igénybevétele;
* augusztus hónapban 5 (öt) nap igénybevétele; valamint
* a fennmaradó napok szükség szerinti, előre nem látható események esetén történő igénybevétele.

**Felelős:** polgármester

**Határidő:** folyamatos

Budapest, 2021. február 16.

**Őrsi Gergely**

Polgármester